LIETUVOS RESPUBLIKOS APLINKOS MINISTRAS

ĮSAKYMAS

DĖL LIETUVOS RESPUBLIKOS APLINKOS MINISTRO 2019 M. GRUODŽIO 20 D. ĮSAKYMO NR. D1-768 „DĖL UAB „KIWA INSPECTA“ PASKYRIMO ATITINKAMOMS STATYBOS PRODUKTŲ SRITIMS RENGTI IR IŠDUOTI NACIONALINIUS TECHNINIUS ĮVERTINIMUS“ PAKEITIMO

2020 m. sausio 22 d. Nr. D1-34

Vilnius

P a k e i č i u Lietuvos Respublikos aplinkos ministro 2019 m. gruodžio 20 d. įsakymo Nr. D1-768 „Dėl UAB „Kiwa Inspecta“ paskyrimo atitinkamoms statybos produktų sritims rengti ir išduoti nacionalinius techninius įvertinimus“ preambulę ir ją išdėstau taip:

„Vadovaudamasis statybos techninio reglamento STR 1.01.04:2015 „Statybos produktų, neturinčių darniųjų techninių specifikacijų, eksploatacinių savybių pastovumo vertinimas, tikrinimas ir deklaravimas. Bandymų laboratorijų ir sertifikavimo įstaigų paskyrimas. Nacionaliniai techniniai įvertinimai ir techninio vertinimo įstaigų paskyrimas ir paskelbimas“, patvirtinto Lietuvos Respublikos aplinkos ministro 2015 m. gruodžio 10 d. įsakymu Nr. D1-901 „Dėl statybos techninio reglamento STR 1.01.04:2015 „Statybos produktų, neturinčių darniųjų techninių specifikacijų, eksploatacinių savybių pastovumo vertinimas, tikrinimas ir deklaravimas. Bandymų laboratorijų ir sertifikavimo įstaigų paskyrimas. Nacionaliniai techniniai įvertinimai ir techninio vertinimo įstaigų paskyrimas ir paskelbimas“ patvirtinimo“ (toliau – STR 1.01.04:2015), 77 punktu, atsižvelgdamas į 2011 m. kovo 9 d. Europos Parlamento ir Tarybos reglamento (ES) Nr. 305/2011, kuriuo nustatomos suderintos statybos produktų rinkodaros sąlygos ir panaikinama Tarybos direktyva 89/106/EEB (OL 2011 L 88, p. 5–43), IV priedo 1 lentelėje išvardintas statybos produktų sritis ir 2 lentelėje nustatytus reikalavimus techninio vertinimo įstaigoms ir Techninio vertinimo įstaigų atitikties nustatytiems reikalavimams įvertinimo komisijos, sudarytos 2016 m. lapkričio 4 d. Lietuvos Respublikos aplinkos ministro įsakymu Nr. D1-732 „Dėl Techninio vertinimo įstaigų atitikties nustatytiems reikalavimams įvertinimo komisijos personalinės sudėties ir jos darbo reglamento patvirtinimo“, 2019 m. gruodžio 3 d. posėdžio protokolu Nr. D4-198 „Techninio vertinimo įstaigų atitikties nustatytiems reikalavimams įvertinimo komisijos, sudarytos Lietuvos Respublikos aplinkos ministro 2016 m. lapkričio 4 d. įsakymu Nr. D1-732, 2019 m. gruodžio 3 d. posėdžio protokolas“ įformintą išvadą,“

Aplinkos ministras	Kęstutis Mažeika